**«АТАМ, АПАМ, МЕН – ТЕХНИКАЛЫК ҮЙ-БҮЛӨ!» РЕСПУБЛИКАЛЫК КОНКУРСУНА «СУУ ҮСТҮНДӨ СҮЗҮҮЧҮ КАРАЖАТТАРДЫН КЫЙМЫЛЫН БАШКАРУУ СИСТЕМАСЫ» ДЕГЕН ТЕМАДА ҮЙ ТАПШЫРМАНЫ ДАЯРДОО БОЮНЧА МЕТОДИКАЛЫК СУНУШТАР**

Байыртан бери көлдөрдө, сууларда, деңиздер менен океандарда ар кандай сүзүүчү каражаттар колдонулуп келет. Бул каражаттар – ар кандай конструктивдүү аткарылыштагы кемелер – улам-улам татаалдашып барат жана алар эле эмес, ага ылайык кемелерди башкаруу системалары дагы татаалдашууда.

Кемелер башкарууну талап кылууда, антпесе алар кеме болуудан калып, ар кандай эркин жүрүүчү объектке айланат. Океандарда андайлар бар – ары-бери сүзүп, чөгүп кетпейт…

Кемелерди башкаруу алардын ***максаттуу жайгаштырылышын*** камсыздоого түздөн-түз байланышкан. Эң эле жөнөкөй мисал – калактуу кайык. Татаалыраак мисалы – руль менен башкарылуучу кайык. Ушундай түрдө алардын тизмесин азыркы деңиз лайнерлерине чейин уланта берүүгө болот.

Кыймылды башкаруу системасынын эң эле татаалы аскер-деңиз флотунун кемелери экендиги анык. Алар туурасында кеп козгобойбуз, анткени алар тууралуу коомчулукка кеңири тараган эмес. Биз болгону жүргүнчүлөрдү жана жүктөрдү ташуучу кемелерге токтолобуз. Себеби мындай кемелер туурасында маалыматты арбын табууга болот.

***«Үй тапшырманы» такташтыра кетсек:*** силердин көңүлүңөргө туура келген, өзүңөр жактырган суу үстүндө сүзүүчү кайсы болбосун каражаттын кыймылын башкаруучу системаны ойлоп тапкыла. Суу үстүндөгү менен гана чектелели, суу алдындагыларга тийишпейбиз. ***Татаалыраак вариантты тандап алууну сунуштайбыз – кайсы бир деңиз кемесин, же дарыя транспорту болсо да болот***. Чыныгы-практикалык системага жакын боло турган деп эсептеген системаны ойлоп чыгууга аракет кылгыла, бирок «нукура» фантастикалуу варианттарды дагы сунуштасаңар болот. ***Болгону бир нерсени эстен чыгарбагыла*** – фантастика дагы гипотетикалык деңгээлде негизделүүгө тийиш.

Элестеткиле – кеме А портунан Б портуна сүзүп өтүшү керек, ал сүзүү жолунда кайсы бир портко дагы «баш бага» кетиши керек:

- ***кыскача*** (новигация менен белгиленген) жол менен;

- ***кыска*** убакытта;

- ***майдын эң аз*** сарпталышы менен;

- аба ырайынын шарттарын ***эске алуу менен***;

- кыймылдын коопсуздугун ***камсыз кылуу менен*** (бул жерде жаратылыштык-географиялык шарттарды эске алуу зарыл жана сүзүп бараткан кеме жалгыз эмес экендигин эстен чыгарбоо керек...).

Келтирилген талаптарды аткаруу ***кыймылды башкаруу системасына*** жүктөлөт. Терең ойлонгула. Бир нече түрдүү варианттарды сунуштасаңар да болот.

**Ийгилик каалайбыз!**